รัฐบาลไทย-ข่าวทำเนียบรัฐบาล-สำนักนายกรัฐมนตรี จัดพิธีเจริญพระพุทธมนต์เนื่องในวันคล้ายวันสถาปนาสำนักนายกรัฐมนตรี ครบรอบ 88 ปี มุ่งขับเคลื่อนการทำงานวิถีใหม่ (New Normal)  ตามดำรินายกรัฐมนตรี
วันศุกร์ที่ 26 มิถุนายน 2563
สํานักนายกรัฐมนตรี จัดพิธีเจริญพระพุทธมนต์เนื่องในวันคล้ายวันสถาปนาสํานักนายกรัฐมนตรี ครบรอบ 88 ปี มุ่งขับเคลื่อนการทํางานวิถีใหม่ (New Normal)  ตามดํารินายกรัฐมนตรี
สํานักนายกรัฐมนตรี จัดพิธีเจริญพระพุทธมนต์เนื่องในวันคล้ายวันสถาปนาสํานักนายกรัฐมนตรี ครบรอบ 88 ปี มุ่งขับเคลื่อนการทํางานวิถีใหม่ (New Normal)  ตามดํารินายกรัฐมนตรี ฟื้นฟูเศรษฐกิจและพัฒนาคุณภาพชีวิตพี่น้องประชาชน
วันนี้ (26 มิ.ย.63) เวลา 09.30 น. ณ ตึกสันติไมตรี (หลังใน) ทําเนียบรัฐบาล นายวิษณุ เครืองาม รองนายกรัฐมนตรี ได้รับมอบหมายจากพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้เป็นประธานในพิธีเจริญพระพุทธมนต์ เนื่องในโอกาสวันคล้ายวันสถาปนาสํานักนายกรัฐมนตรี ครบรอบปีที่ 88ซึ่งตรงกับวันที่ 28 มิถุนายนของทุกปี โดยได้จัดงานตามรูปแบบวิถีชีวิตใหม่ (New Normal)ตามนโยบายรัฐบาล และมาตรการด้านสาธารณสุขอย่างเคร่งครัด โดยมีผู้ นายธีรภัทร ประยูรสิทธิ ปลัดสํานักนายกรัฐมนตรี หัวหน้าส่วนราชการ รัฐวิสาหกิจ และองค์การมหาชนในสังกัดสํานักนายกรัฐมนตรีทุกหน่วยงาน และเจ้าหน้าที่ที่เกี่ยวข้องร่วมพิธีด้วย
รองนายกรัฐมนตรีเป็นประธานพิธีเจริญพระพุทธมนต์ พระสงฆ์ จํานวน 10 รูป โดยจุดธูปเทียนบูชาพระรัตนตรัยและถวายตาลปัตรแด่พระสงฆ์พระสงฆ์ให้ศีล เมื่อเสร็จแล้วรองนายกรัฐมนตรี จุดเทียนน้ํามนต์ พระสงฆ์เจริญพระพุทธมนต์ ต่อจากนั้นรองนายกรัฐมนตรี พร้อมด้วยข้าราชการชั้นผู้ใหญ่ ถวายเครื่องไทยธรรมและปิ่นโตโดยรองนายกรัฐมนตรีได้ถวายผ้าไตร จํานวน 10 ไตร พระสงฆ์สวดอนุโมทนาพระพรหมกวี วัดกัลยาณมิตร ประธานสงฆ์ ประพรมน้ําพระพุทธมนต์ แก่ผู้เข้าร่วมพิธี เพื่อความเป็นสิริมงคล เนื่องในโอกาสวันคล้ายวันสถาปนาสํานักนายกรัฐมนตรี ครบรอบปีที่ 88เป็นอันเสร็จพิธี
โอกาสนี้นายธีรภัทร ประยูรสิทธิ ปลัดสํานักนายกรัฐมนตรี กล่าวถึงการจัดงานวันคล้ายวันสถาปนาสํานักนายกรัฐมนตรีในปีนี้ว่า สํานักนายกรัฐมนตรี ได้จัดกิจกรรมบริจาคโลหิตเนื่องในโอกาสคล้ายวันสถาปนาสํานักนายกรัฐมนตรี ครบรอบปีที่ 88 เมื่อวันที่ 11 มิถุนายน 2563 ณ สํานักงานปลัดสํานักนายกรัฐมนตรี โดยมีเจ้าหน้าที่จากหน่วยงานในสังกัดสํานักนายกรัฐมนตรี และหน่วยงานพันธมิตร จํานวน 289 ราย ได้โลหิต จํานวน 238 ยูนิต สํานักงานปลัดสํานักนายกรัฐมนตรีได้ให้ความสําคัญกับการขับเคลื่อนการทํางานหลังสถานการณ์โรคติดเชื้อไวรัสโคโรนา 2019 (โควิด-19) ตามนโยบายของ พลเอก ประยุทธ์ จันทร์โอชา นายกรัฐมนตรี ซึ่งเจ้าหน้าที่ของสํานักงานปลัดสํานักนายกรัฐมนตรีทุกท่านจะต้องปรับเปลี่ยนวิธีการทํางานที่เรียกว่าNew Normalหรือ วิถีใหม่ ได้แก่“ผนึกทุกภาคส่วนร่วมวางอนาคตประเทศไทย”โดยจะประสานทุกภาคส่วนในสังคม เข้ามามีส่วนร่วมและมีบทบาทมากขึ้น ในการกําหนดอนาคตของประเทศ จะนําประเด็นปัญหาและข้อเสนอแนะที่นายกรัฐมนตรีรับฟังวิสัยทัศน์จากภาคส่วนต่าง ๆ มาแก้ไขและวางแผนการพัฒนาชุมชนและประเทศ“ประเมินผลงานภาครัฐ โดยผู้มีส่วนได้ส่วนเสียตัวจริง”เปิดโอกาสให้ประชาชนได้มีบทบาทในการประเมินผล และแสดงความคิดเห็นเกี่ยวกับโครงการต่าง ๆ ของภาครัฐ และ“ทํางานเชิงรุก”นายกรัฐมนตรีจะมีการกําหนดนโยบายสําคัญเร่งด่วนที่เหมาะสมกับสถานการณ์ ที่จะสร้างประโยชน์ให้กับประชาชนได้อย่างเป็นรูปธรรมให้กับกระทรวงต่าง ๆ โดยจะมอบหมายผู้ตรวจราชการสํานักนายกรัฐมนตรีลงพื้นที่ร่วมกับผู้ตรวจราชการระดับกระทรวงและระดับกรมทั่วประเทศเพื่อติดตามกํากับดูแลโครงการและกิจกรรมการพัฒนาชุมชนและประเทศอย่างใกล้ชิด เน้นทํางานเชิงรุก เพื่อให้เกิดผลเป็นรูปธรรมและมีประสิทธิภาพในอนาคต
-------------------------------
กลุ่มประชาสัมพันธ์และเผยแพร่ สํานักโฆษก